  Руслан Нуриахметов Майя Бывальцева Ижкарын удмурт кылын лыдӟисьёслэн «Мусо шаерме данъяса» вожвылъяськонзы ортчиз. Туэ 153 куриськонъёс вуизы, со пӧлысь 38-ез карысь нылпи садъёсын но школаосын ужась дышетӥсьёслэсь. Со сярысь ивортодэтъя но методикая «Альтернатива» центрлэн «ВКонтакте» мерлыко вотэсысь бамаз ивортӥзы. Пиналъёс арлыдзыя вить группаосын вожвылъяськизы, ньыляз Кузебай Герд нимо гимназиын дышетскисьёс вормизы. Дышетӥсьёс пӧлын озьы ик гимназиысь удмурт кылъя но литературая дышетӥсь Валентина Широбокова нырысетӥ инты басьтӥз. Нылпи садысь педагогъёс пӧлын 279 номеро нылпи садын ужась Надежда Кутявина вормиз. Вормисьёсты пусъён оштолэзе ортчоз. Арлы быдэ радъяськись вожвылъяськонэз туэ Россиысь калыкъёслэн лулчеберет кылёсбурзылэн арезлы сӥзизы Тодэ вайытом, Удмуртиын пинал лыдӟисьёслэсь «Живая классика» вожвылъяськонзэс удмурт кылын но ортчытыны ӵектӥзы. Тегъёс: пиналъёс удмурткыл вожвылъяськон Ижкар Удмуртия  